**Indokolás**

A helyi adókról szóló 1990. évi törvény (a továbbiakban: Htv.) 1. §-a szerint a települési (községi, városi, fővárosi és kerületi) önkormányzat képviselő-testülete rendelettel az illetékességi területén helyi adókat (építményadó, telekadó, magánszemély kommunális adója, idegenforgalmi adót, helyi iparűzési adó), valamint települési adókat vezethet be.

Sajókápolna Község Önkormányzatának Képviselő-testülete a helyi adókról szóló módosított 1991. évi C. törvény (továbbiakban Htv.) 1.§. (1) bekezdésében, a 6. § és a 43.§ (3)  bekezdésében kapott felhatalmazás alapján a 31/2009. (XII.11.) önkormányzati rendeletével 2010. január 01. napjával az állandó jelleggel végzett iparűzési tevékenység esetén az adó évi mértékét az adóalap 2%-ában állapította meg.

A Képviselő-testület 2020. március 13. napján megtartott testületülésén 9/2020. (III.13.) határozatával döntött az iparűzési adó évi mértékének az adóalap 2%-ról 1,75%-ra történő csökkentéséről 2021. január 01. napjával.

Az egyes adótörvények módosításáról szóló 2020. évi CXVIII. törvény az **ideiglenes jellegű iparűzési adókötelezettségére vonatkozó hatályos szabályokat 2021. január 01. napjával megszünteti.**

**A rendelet módosítása helyett, új rendelet megalkotását az teszi szükségesség, hogy a jelenleg hatályban lévő** 31/2009. (XII.11.) önkormányzati rendelet szabályozása tekintetében **nem csak az iparűzési adó mérték csökkentését kell szabályozni, hanem az ideiglenes jellegű iparűzési adókötelezettség megszüntetése miatt szükséges szövegpontosítást kell végrehajtani.**

**Részletes indokolás**

1.§ Hatályra vonatkozó rendelkezést tartalmaz.

2. § Meghatározza az adó évi mértékét.

3. § Hatálybaléptető és hatályon kívül helyező rendelkezéseket tartalmaz

HATÁSVIZSGÁLAT

**a helyi iparűzési adóról szóló 9/2020. (XI. 27.) önkormányzati rendelet- tervezethez**

Társadalmi hatásai: A rendelet-tervezet a jelenlegi adóztatási gyakorlat fenntartását szolgálja azonban azzal, hogy csökkenti az adó mértékét, kedvezően befolyásolhatja az adóalanyok társadalmi helyzetét. Mindez pozitív hatással lehet a helyi össztársadalmi körülmények változására, javulására nézve is ezért társadalmi hatását tekintve változást nem okoz;

Gazdasági hatása: A beszedett helyi adó az önkormányzat egyik fontos bevétele, amely hozzájárul az önkormányzati, közösségi kiadások finanszírozásához, az önkormányzat gazdálkodását segíti, támogatja. A rendelet-tervezet nem jelent nagy mértékű adócsökkentést, tehát az önkormányzat gazdálkodási lehetőségeit nem korlátozza jelentős mértékben;

Költségvetési hatása: A helyi adó az önkormányzati költségvetés bevétel oldalának egyik meghatározó pillére. A rendelet módosítás a helyi adó mértékét, így a beszedhető adó összegét csökkenti, de kis mértéke miatt a költségvetésre nincs jelentős mértékű hatása;

Környezeti hatása nincs; A rendelet-módosításának közvetlen környezeti hatása nincs

Egészségre gyakorolt hatása: a rendelet-módosításának közvetlen egészségre gyakorolt hatása, egészségügyi következménye nincs;

Adminisztratív terheket befolyásoló hatása: a rendelet megalkotásának az adminisztratív terheket tekintve új, többlet terheket eredményező hatása nincs;

A rendelet megalkotásának szükségessége: a helyi iparűzési adó mértékének csökkentése lehetőséget nyújthat új vállalkozók letelepedéséhez, a meglévő a vállalkozásoknak a foglalkoztatás javításához. Ilyen tartalmú helyi önkormányzati rendelet megalkotása azonban nem kötelező, pusztán lehetőség a Képviselő-testület számára, hogy éljen vele, ha akar. 2021. január 01. napjától hatályos iparűzési adó törvénnyel összhangban szükséges- szövegpontosítás végrehajtása miatt- új rendelet elfogadása, a régi rendelet hatályon kívül helyezése. A rendelet-tervezet szerinti helyi jogalkotás elmaradása esetén a jelenleg hatályos helyi iparűzési adóról szóló önkormányzati rendeletben meghatározott adómérték érvényesül a jövőre vonatkozóan is, valamint a magasabb szintű jogszabállyal ellentétes rendelkezéseket tartalmazna.

A jogszabály alkalmazásához szükséges személyi, szervezeti és tárgyi feltételek rendelkezésre állnak.